Vikaren vil bort
ARTIKKELEN ER OVER 19 ÅR GAMMEL Allsidige Johnsen vikarierer for skadede Bjørn Otto Bragstad, men insiterer på at han vil bort fra klubben. - Jeg vil bort så lenge jeg ikke får fast plass på laget, men Rosenborg vil ikke selge før etter Champions League-kampene er over. Dermed regner han med å ble solgt til våren, dersom han ikke har spilt seg inn på laget. Johnsen har to år igjen av kontrakten med RBK, og for å finne seg en ny og god klubb er Johnsen avhengig å få vist seg frem. Derfor er kampen mot Real Madrid ekstra viktig for nordlendingen. - Jeg har lyst til å spille i utlandet, men det blir vanskelig så lenge jeg ikke får vist meg frem, sier Johnsen. Selv om Johnsen primært ble kjøpt til Rosenborg som midtstopper han han denne sesongen spilt flere kamper som spiss og indreløper. Og i Champions League-grunnspillet vikarierte han som høyreback uten suksess. 27-åringen var midtstopper i treningskampen mot Elche sist torsdag, men i obligatoriske kamper han kun spilt der én gang denne sesongen; i NM-semifinalen mot Tromsø. - Jeg ser meg selv som midtstopper, men skulle gjerne hatt mer kamptrening i den posisjonen før kampen mot Real Madrid. Den blir veldig vanskelig, sier den tidligere Bodø/Glimt-spilleren. Nils Arne Eggen vurderte i forrige uke å bruke Christer Basma på midtstopperplass med Roar Strtand som høyreback. Men RBK-treneren velger å la Johnsen få sjansen. Å bli kastet inn i midtforsvaret på Santiago Bernabeu er kanskje ikke det letteste, men for Bent Inge Johnsen kan kampen sette hans lovende fotball-karriere på kurs igjen. Se mer statistikk for Champions League på VG Live.
Bent Inge Johnsens gjesteopptreden på midtstopperplass mot Real Madrid kan være hans siste kamp for Rosenborg.